02014R1062 — LT — 19.06.2022 — 004.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS DELEGUOTASIS REGLAMENTAS (ES) Nr. 1062/2014 2014 m. rugpjūčio 4 d. dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (Tekstas svarbus EEE) (OL L 294 2014.10.10, p. 1)

Iš dalies keičiamas:





Pataisytas:









▼B

KOMISIJOS DELEGUOTASIS REGLAMENTAS (ES) Nr. 1062/2014

2014 m. rugpjūčio 4 d.

dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos

(Tekstas svarbus EEE)







1 SKYRIUS

DALYKAS IR APIBRĖŽTYS

1 straipsnis

Dalykas

Šiuo reglamentu nustatomos visų esamų veikliųjų medžiagų sistemingo tyrimo darbo programos, nurodytos Reglamento (ES) Nr. 528/2012 89 straipsnyje, vykdymo taisyklės.

2 straipsnis

Apibrėžtys

Šiame reglamente vartojamų terminų apibrėžtys:

a) nepatvirtinimo sprendimas – sprendimas nepatvirtinti medžiagos ir produkto tipo derinio pagal Reglamento (ES) Nr. 528/2012 9 straipsnio 1 dalies b punktą arba to reglamento 89 straipsnio 1 dalies trečią pastraipą, arba jo neįtraukti į Direktyvos 98/8/EB I arba IA priedą;

b) į peržiūrėjimo programą įtrauktas medžiagos ir produkto tipo derinys – medžiagos ir produkto tipo derinys, įrašytas į II priedą ir atitinkantis šias sąlygas: i) dėl jo nebuvo priimta: — direktyva dėl jo įtraukimo į Direktyvos 98/8/EB I arba IA priedą, — reglamentas dėl jo patvirtinimo pagal Reglamento (ES) Nr. 528/2012 89 straipsnio 1 dalies trečią pastraipą; ii) dėl jo nebuvo priimtas nepatvirtinimo sprendimas arba paskutinis jo nepatvirtinimo sprendimas buvo panaikintas;

c) dalyvis – asmuo, pateikęs paraišką dėl medžiagos ir produkto tipo derinio, įtraukto į peržiūrėjimo programą, arba pranešimą, atitinkantį šio reglamento 17 straipsnio 5 dalies reikalavimus, arba asmuo, kurio vardu pateikta tokia paraiška arba pranešimas;

d) vertinančioji kompetentinga institucija – šio reglamento II priede nurodytos valstybės narės kompetentinga institucija, paskirta pagal Reglamento (ES) Nr. 528/2012 81 straipsnį.







2 SKYRIUS

DOKUMENTŲ RINKINIO VERTINIMO PROCESAS

3 straipsnis

Patvirtinimo arba įtraukimo į Reglamento (ES) Nr. 528/2012 I priedą paraiška

1. Patvirtinimo arba įtraukimo į Reglamento (ES) Nr. 528/2012 I priedą paraišką gali pateikti tik dalyvis, kurio atitiktį Agentūra patvirtino pagal šio reglamento 17 straipsnio 5 dalį.

Jei paraiška teikiama dėl įtraukimo į Reglamento (ES) Nr. 528/2012 I priedą, ji gali būti susijusi tik su to priedo 1, 2, 3, 4, 5 arba 6 kategorijomis.

2. 1 dalyje minimos paraiškos Agentūrai pateikiamos per dvejus metus nuo pareiškimo apie atitiktį dienos pagal 17 straipsnio 5 dalį.

4 straipsnis

Paraiškos priėmimas

1. Agentūra informuoja pareiškėją apie mokesčius, mokėtinus pagal Komisijos įgyvendinimo reglamentą (ES) Nr. 564/2013 ( 1 ), ir, jei pareiškėjas nesumoka šių mokesčių per 30 dienų, paraišką atmeta. Ji atitinkamai informuoja pareiškėją ir vertinančiąją kompetentingą instituciją.

2. Gavusi pagal Įgyvendinimo reglamentą (ES) Nr. 564/2013 mokėtinus mokesčius, Agentūra priima paraišką ir informuoja apie tai pareiškėją ir vertinančiąją kompetentingą instituciją, nurodydama paraiškos priėmimo datą bei jos unikalų identifikavimo kodą.

3. Pagal šio straipsnio 1 dalį Agentūros priimti sprendimai gali būti apskundžiami vadovaujantis Reglamento (ES) Nr. 528/2012 77 straipsniu.

4. Per 30 dienų nuo tos dienos, kai Agentūra patvirtina paraišką, vertinančioji kompetentinga institucija informuoja dalyvį apie mokesčius, mokėtinus pagal Reglamento (ES) Nr. 528/2012 80 straipsnio 2 dalį, ir, jei pareiškėjas nesumoka šio mokesčio per 30 dienų, paraišką atmeta. Ji atitinkamai informuoja dalyvį ir Agentūrą.

5 straipsnis

Patvirtinimo arba įtraukimo į Reglamento (ES) Nr. 528/2012 I priedo 6 kategoriją paraiškų tvirtinimas

1. Jei patvirtinimo arba įtraukimo į Reglamento (ES) Nr. 528/2012 I priedo 6 kategoriją paraišką, kurioje pateikiami pagal 6 straipsnio 1 ir 2 dalį reikalaujami duomenys, Agentūra priima pagal 4 straipsnio 2 dalį ir jei sumokamas mokestis pagal 4 straipsnio 4 dalį, vertinančioji kompetentinga institucija patvirtina paraišką per 30 dienų nuo mokesčių sumokėjimo dienos.

2. Jei vertinančioji kompetentinga institucija iš dalyvio yra gavusi dokumentų rinkinį pagal Reglamentą (EB) Nr. 1451/2007, tačiau dar nėra jos priėmusi kaip išsamios pagal to reglamento 13 straipsnį, vertinančioji kompetentinga institucija patvirtina paraišką vėliausiai 2015 m. sausio 3 d.

3. 1 ir 2 dalyje numatytais atvejais vertinančioji kompetentinga institucija nevertina pateiktų duomenų ar pagrindžiamųjų teiginių kokybės ar tinkamumo.

4. Jei vertinančioji kompetentinga institucija mano, kad paraiška yra neišsami, ji informuoja dalyvį, kokios papildomos informacijos reikia paraiškos vertinimui, ir nustato pagrįstą tokios informacijos pateikimo terminą. Paprastai tas terminas neturi viršyti 90 dienų.

Gavusi papildomos informacijos, vertinančioji kompetentinga institucija per 30 dienų patvirtina paraišką, jei nusprendžia, kad pateiktos papildomos informacijos pakanka, jog būtų laikoma, kad 2 dalyje nustatytas reikalavimas yra įvykdytas.

Jei dalyvis iki nustatyto termino nepateikia prašomos informacijos, vertinančioji kompetentinga institucija paraišką atmeta ir apie tai informuoja dalyvį ir Agentūrą. Tokiais atvejais dalyviui grąžinama dalis pagal Reglamento (ES) Nr. 528/2012 80 straipsnio 1 ir 2 dalis sumokėtų mokesčių.

Patvirtinusi paraišką, vertinančioji kompetentinga institucija nedelsdama apie tai informuoja dalyvį, Agentūrą ir kitas kompetentingas institucijas, nurodydama paraiškos patvirtinimo datą

6 straipsnis

Paraiškų vertinimas

1. Šis straipsnis taikomas, jei taikoma kuri nors iš toliau išvardytų sąlygų: a) paraiška buvo patvirtinta pagal 5 straipsnį; b) vertinančioji kompetentinga institucija priėmė dokumentų rinkinį kaip išsamų pagal Reglamento (EB) Nr. 1451/2007 13 straipsnį, bet dar nepateikė kompetentingos institucijos ataskaitos Komisijai pagal to reglamento 14 straipsnio 4 dalį; c) įtraukimo į Reglamento (ES) Nr. 528/2012 I priedo 1, 2, 3, 4 arba 5 kategoriją paraišką Agentūra priėmė pagal 4 straipsnio 2 dalį ir sumokėtas mokestis pagal 4 straipsnio 4 dalį.

2. Vertinančioji kompetentinga institucija įvertina paraišką pagal Reglamento (ES) Nr. 528/2012 4 ir 5 straipsnius, prireikus taip pat įvertindama pagal to reglamento 6 straipsnio 3 dalį pateiktą pasiūlymą pritaikyti duomenų pateikimo reikalavimus, ir išsiunčia Agentūrai vertinimo ataskaitą bei vertinimo išvadas.

3. Jei to paties medžiagos ir produktų tipo derinio patvirtinimu rūpinasi keli dalyviai, vertinančioji kompetentinga institucija rengia vieną vertinimo ataskaitą. Vertinimo ataskaita ir išvados išsiunčiamos per vieną iš toliau nurodytų terminų, nelygu kuris vėlesnis: a) per 365 dienas nuo paskutinio patvirtinimo, nurodyto 1 dalies a punkte, nuo išsamumo patvirtinimo, nurodyto 1 dalies b punkte, arba nuo 1 dalies c punkte nurodyto mokesčio, susijusio su tuo konkrečiu medžiagos ir produktų tipo deriniu, sumokėjimo; b) per III priede nurodytą terminą.

4. Prieš pateikdama savo išvadas Agentūrai, vertinančioji kompetentinga institucija suteikia galimybę dalyviui per 30 dienų pateikti pastabas raštu dėl vertinimo ataskaitos ir vertinimo išvadų. Priimdama galutinį sprendimą dėl vertinimo, vertinančioji kompetentinga institucija tinkamai atsižvelgia į tas pastabas.

5. Jei paaiškėja, kad vertinimui atlikti reikia papildomos informacijos, vertinančioji kompetentinga institucija paprašo dalyvio pateikti tokią papildomą informaciją per nustatytą laikotarpį ir apie tai informuoja Agentūrą.

3 dalyje nurodytas 365 dienų terminas sustabdomas nuo tokio prašymo pateikimo dienos iki informacijos gavimo dienos. Nebent tai būtų pateisinama dėl prašomų duomenų pobūdžio arba dėl išimtinių aplinkybių, tokio sustabdymo trukmė negali viršyti šių laikotarpių:

a) 365 dienų, jei papildoma informacija susijusi su susirūpinimą keliančiais aspektais, kurie nebuvo įvertinti pagal Direktyvą 98/8/EB, arba taikant pagal tą direktyvą nustatytą praktiką;

b) 180 dienų visais kitais atvejais.

6. Jei vertinančioji kompetentinga institucija mano, kad dėl biocidinių produktų, kuriuose yra tos pačios veikliosios medžiagos arba įvairių veikliųjų medžiagų, kumuliacijos kyla grėsmė žmonių sveikatai, gyvūnų sveikatai arba aplinkai, ji savo susirūpinimą nurodo dokumentuose pagal Europos Parlamento ir Tarybos reglamento (EB) Nr. 1907/2006 ( 2 ) XV priedo atitinkamų II.3 skirsnio dalių reikalavimus ir juos įtraukia į savo išvadas.

7. Užbaigusi pavojingumo vertinimą, vertinančioji kompetentinga institucija nedelsdama, vėliausiai teikdama vertinimo ataskaitą pagal 3 dalį, atitinkamai: a) pateikia pasiūlymą Agentūrai pagal Reglamento (EB) Nr. 1272/2008 37 straipsnio 1 dalį, jei ji mano, kad tenkinamas vienas iš to reglamento 36 straipsnio 1 dalyje nurodytų kriterijų, bet į tai nėra tinkamai atsižvelgta to reglamento VI priedo 3 dalyje; b) konsultuojasi su Agentūra, jei mano, kad tenkinamas vienas iš Reglamento (ES) Nr. 528/2012 5 straipsnio 1 dalies d arba e punkto kriterijų arba to reglamento 10 straipsnio 1 dalies d punkte nustatyta sąlyga, tačiau į tai nėra tinkamai atsižvelgta Reglamento (EB) Nr. 1907/2006 XIV priede arba to reglamento 59 straipsnio 1 dalyje nurodytame kandidatiniame sąraše.

▼M3

6a straipsnis

Paraiškos, kurių vertinančioji kompetentinga institucija iki 2019 m. kovo 30 d. buvo Jungtinės Karalystės kompetentinga institucija

1. Šis straipsnis taikomas su II priedo 79, 85, 113, 171, 187, 188, 321, 345, 346, 458, 531, 554, 571, 599, 609, 1045, 1046 ir 1047 įrašais susijusioms paraiškoms, kurių vertinančioji kompetentinga institucija iki 2019 m. kovo 30 d. buvo Jungtinės Karalystės kompetentinga institucija.

2. Valstybės narės vertinančioji kompetentinga institucija, pakeitusi Jungtinės Karalystės kompetentingą instituciją dėl paraiškų, pateiktų iki 2019 m. kovo 30 d., informuoja dalyvį apie mokesčius, mokėtinus pagal Reglamento (ES) Nr. 528/2012 80 straipsnio 2 dalį ne vėliau kaip iki 2019 m. balandžio 30 d., o jei dalyvis nesumoka mokesčių per vertinančios kompetentingos institucijos nustatytą laikotarpį, paraišką atmeta. Ji atitinkamai informuoja dalyvį ir Agentūrą.

3. Nukrypstant nuo 6 straipsnio 3 dalyje nustatytų terminų, vertinančioji kompetentinga institucija vertinimo ataskaitą ir išvadas siunčia ne vėliau kaip iki vieno iš toliau nurodytų terminų, atsižvelgiant į tai, kuri data yra vėlesnė: a) 2020 m. gruodžio 31 d.; b) vertinimo ataskaitos pateikimo pagal 6 straipsnio 3 dalies b punktą termino, nustatyto III priede.

▼B

7 straipsnis

Agentūros nuomonė

1. Šis straipsnis taikomas, jei taikoma kuri nors iš toliau išvardytų sąlygų: a) vertinančioji kompetentinga institucija pateikė vertinimo ataskaitą pagal 6 straipsnio 2 dalį ir, jei reikia, pateikė pasiūlymą arba konsultavosi pagal 6 straipsnio 7 dalį; b) kompetentingos institucijos ataskaita pateikta Komisijai pagal Reglamento (EB) Nr. 1451/2007 14 straipsnio 4 dalį, tačiau vertinimo ataskaitos dar neperžiūrėjo Biocidinių produktų nuolatinis komitetas pagal to reglamento 15 straipsnio 4 dalį.

2. Priėmusi ataskaitą ir atsižvelgdama į vertinančiosios kompetentingos institucijos išvadas, Agentūra parengia ir Komisijai pateikia nuomonę dėl medžiagos ir produktų tipo derinio patvirtinimo arba įtraukimo į Reglamento (ES) Nr. 528/2012 I priedo 1, 2, 3, 4, 5 arba 6 kategorijas, arba dėl šių abiejų veiksmų.

Agentūra pradeda rengti nuomonę per vieną iš toliau nurodytų terminų, nelygu kuris vėlesnis:

a) per tris mėnesius nuo ataskaitos priėmimo;

b) per III priede nurodytą terminą.

Savo nuomonę Agentūra pateikia Komisijai per 270 dienų nuo tos dienos, kai pradeda ją rengti.

8 straipsnis

Keistinos veikliosios medžiagos

1. Rengdama savo nuomonę pagal 7 straipsnio 2 dalį Agentūra išnagrinėja, ar veiklioji medžiaga atitinka kurį nors iš Reglamento (ES) Nr. 528/2012 10 straipsnio 1 dalyje išvardytų kriterijų, ir šį klausimą aptaria savo nuomonėje.

2. Prieš pateikdama savo nuomonę Komisijai, Agentūra, paisydama Reglamento (ES) Nr. 528/2012 66 ir 67 straipsnių nuostatų, ne ilgiau kaip 60 dienų viešai skelbia informaciją apie galimai keistinas medžiagas; per šį laikotarpį suinteresuotos trečiosios šalys gali pateikti susijusios informacijos, įskaitant informaciją apie turimus pakaitalus. Apsispręsdama dėl savo nuomonės Agentūra tinkamai atsižvelgia į gautą informaciją.

3. Jei patvirtinta veiklioji medžiaga atitinka vieną iš Reglamento (ES) Nr. 528/2012 10 straipsnio 1 dalyje nustatytų kriterijų, ji reglamente, priimtame pagal to reglamento 89 straipsnio 1 dalies pirmą pastraipą, įvardijama kaip galimai keistina medžiaga.

9 straipsnis

Komisijos sprendimas

Gavusi Agentūros nuomonę pagal 7 straipsnio 2 dalį, Komisija, be reikalo nedelsdama, parengia sprendimo, kuris turi būti priimtas pagal Reglamento (ES) Nr. 528/2012 89 straipsnio 1 dalį arba atitinkamais atvejais pagal 28 straipsnio 1 dalį, projektą.







3 SKYRIUS

PERŽIŪRĖJIMO PROGRAMOS ELEMENTŲ PAKEITIMAI

10 straipsnis

Prisijungimas prie dalyvio arba dalyvio pakeitimas bendru sutarimu

1. Dalyvio vaidmuo gali būti perimtas arba prie dalyvio galima prisijungti bendru esamo dalyvio ir būsimo dalyvio sutarimu, su sąlyga, kad būsimas dalyvis turi teisę remtis visais esamo dalyvio pateiktais arba nurodytais duomenimis.

2. Taikant šį straipsnį, per Biocidinių produktų registrą, nurodytą Reglamento (ES) Nr. 528/2012 71 straipsnyje (toliau – registras) Agentūrai pateikiamas bendras būsimo dalyvio ir esamo dalyvio pranešimas, kuriame pateikiami atitinkami sutikimo naudotis dokumentų rinkiniu raštai.

3. Gavusi 2 dalies nuostatas atitinkantį pranešimą Agentūra registre atnaujina informaciją, susijusią su dalyvio tapatybe.

4. Sąjungoje įsisteigęs asmuo, pagal šį straipsnį prisijungęs prie dalyvio arba perėmęs dalyvio vaidmenį, laikomas pateikusiu dokumentų rinkinį arba sutikimo naudotis dokumentų rinkiniu raštą pagal Reglamento (ES) Nr. 528/2012 95 straipsnį.

11 straipsnis

Dalyvių pasitraukimas

1. Toliau nurodytais atvejais laikoma, kad dalyvis nebesirūpina medžiagos ir produktų tipo derinio patvirtinimu pagal peržiūrėjimo programą: a) dalyvis per registrą informuoja Agentūrą arba vertinančiąją kompetentingą instituciją apie savo ketinimą pasitraukti; b) dalyvis nepateikė paraiškos per 3 straipsnio 2 dalyje nurodytą terminą; c) dalyvio paraiška atmesta pagal 4 straipsnio 1 arba 4 dalį arba pagal 5 straipsnio 4 dalį; d) dalyvis nepateikė papildomos informacijos per 6 straipsnio 5 dalyje nurodytą terminą; e) dalyvis nesumokėjo vertinančiajai kompetentingai institucijai arba Agentūrai mokėtinų mokesčių.

2. Laikoma, kad pasitraukimas atliktas tinkamu laiku, jei jis atliekamas po to, kai vertinančioji kompetentinga institucija pateikia kompetentingos institucijos ataskaitą pareiškėjui pagal šio reglamento 6 straipsnio 4 dalį.

12 straipsnis

Tinkamu laiku atlikto pasitraukimo pasekmės

1. Jei apie tinkamu laiku atliktą pasitraukimą žino tik vertinančioji kompetentinga institucija, o Agentūra – ne, vertinančioji kompetentinga institucija be reikalo nedelsdama apie tai informuoja Agentūrą per registrą.

2. Jei Agentūra žino apie tinkamu laiku atliktą pasitraukimą, ji registre atnaujina informaciją, susijusią su dalyvio tapatybe.

3. Jei iš peržiūrėjimo programos pasitraukia visi dalyviai, besirūpinantys to paties medžiagos ir produktų tipo derinio patvirtinimu ir jei to derinio patvirtinimu besirūpinančio dalyvio vaidmuo anksčiau buvo perimtas, Agentūra per registrą apie tai informuoja Komisiją.

13 straipsnis

Naujas veikliųjų medžiagų tapatumas

1. Jei įvertinus veikliąją medžiagą negalima apie ją padaryti tokių išvadų kaip nurodyta II priede, vertinančioji kompetentinga institucija, pasikonsultavusi su atitinkamu dalyviu, nustato naują medžiagos tapatumą. Vertinančioji kompetentinga institucija apie tai informuoja Agentūrą.

2. Agentūra registre atnaujina informaciją apie medžiagos tapatumą.

14 straipsnis

Dalyvio vaidmens perėmimas

1. Visais toliau nurodytais atvejais Agentūra paskelbia atvirą kvietimą perimti su tam tikru medžiagos ir produktų tipo deriniu susijusio dalyvio vaidmenį: a) jei visi to paties medžiagos ir produktų tipo derinio patvirtinimu besirūpinantys dalyviai tinkamu laiku pasitraukė iš programos pagal 11 straipsnį ir su tuo deriniu susijusio dalyvio vaidmuo anksčiau nebuvo perimtas; b) jei medžiagos tapatumas nustatomas iš naujo pagal 13 straipsnį; tuo atveju kvietimas teikiamas dėl bet kokios medžiagos, kuriai taikomas esamas II priede nurodytas tapatumas, bet ne dėl naujo medžiagos tapatumo.

2. Per 12 mėnesių nuo 1 dalyje nurodyto kvietimo paskelbimo bet koks asmuo gali pateikti pranešimą dėl to derinio pagal 17 straipsnį.

▼M1 —————

▼B

15 straipsnis

Medžiagų ir produktų tipų deriniai, kurie atitinka įtraukimo į peržiūrėjimo programą kriterijus

Jei rinkai tiekiamą biocidinį produktą, kuriam taikomas Reglamentas (ES) Nr. 528/2012, sudaro esama veiklioji medžiaga, tos medžiagos yra tame biocidiniame produkte arba ta medžiaga susidaro naudojant tą produktą, ir jei ta veiklioji medžiaga nėra nei patvirtinta, nei jos ir konkretaus produktų tipo derinys nėra įtrauktas į peržiūrėjimo programą, nei ji įrašyta į to reglamento I priedą, ta medžiaga derinyje su konkrečiu produktų tipu gali būti įtraukta į peržiūrėjimo programą dėl kurios nors iš toliau nurodytų priežasčių:

a) asmuo, teikiantis produktą rinkai, rėmėsi Komisijos arba kompetentingos institucijos, paskirtos pagal Direktyvos 98/8/EB 26 straipsnį arba pagal Reglamento (ES) Nr. 528/2012 81 straipsnį, paskelbtais nurodymais arba iš jų gautomis rašytinėmis rekomendacijomis, kai tuose nurodymuose arba rekomendacijose buvo pateikta objektyviai pagrįstų priežasčių manyti, kad produktui nebuvo taikoma Direktyva 98/8/EB arba Reglamentas (ES) Nr. 528/2012 arba kad dėl veikliosios medžiagos naudojimo tam konkrečiam produktų tipui buvo pateiktas pranešimas, tačiau vėliau tie nurodymai arba rekomendacijos persvarstyti sprendime, priimtame pagal Reglamento (ES) Nr. 528/2012 3 straipsnio 3 dalį, arba naujose Komisijos paskelbtose nurodomojo pobūdžio gairėse;

b) medžiagai buvo taikoma Reglamento (ES) Nr. 1451/2007 6 straipsnyje numatyta išimtis dėl maisto ir pašarų;

c) pagal Reglamentą (ES) Nr. 528/2012 biocidinis produktas priskirtas kitam produktų tipui negu jis buvo priskirtas pagal Direktyvą 98/8/EB, nes tų produktų tipų aprėptis buvo pakeista, ir jame yra medžiagos, kuri buvo įtraukta į peržiūrėjimo programą dėl pirminio produktų tipo, o dėl naujo – ne.

16 straipsnis

Pareiškimas apie suinteresuotumą pateikti pranešimą

1. Pareiškimą apie savo suinteresuotumą pateikti pranešimą dėl medžiagos, kuri atitinka įtraukimo į peržiūrėjimo programą kriterijus pagal 15 straipsnį, gali pateikti bet kuris asmuo, suinteresuotas pateikti pranešimą dėl medžiagos ir produktų tipo derinio; pareiškimas teikiamas per registrą vienam iš šių gavėjų: a) Komisijai vėliausiai per 12 mėnesių po sprendimo arba rekomendacijų, nurodytų 15 straipsnio a punkte, priėmimo; b) Agentūrai vėliausiai 2015 m. spalio 30 d. 15 straipsnio b punkte nurodytais atvejais; c) Komisijai vėliausiai 2015 m. spalio 30 d. 15 straipsnio c punkte nurodytais atvejais.

2. Pareiškime nurodomas atitinkamas medžiagos ir produktų tipo derinys. 15 straipsnio a punkte nurodytais atvejais pareiškime pateikiami pagrįsti įrodymai, kad išpildytos visos tame punkte numatytos sąlygos.

3. Jei 15 straipsnio a arba c punkte nurodytu atveju pateikiama deklaracija, bet Komisija, konsultuodamasi su valstybėmis narėmis nustato, kad 6 dalis tuo atveju netaikoma, ir, jei aktualu, kad tenkinamos 15 straipsnio a punkte išvardytos pranešimo pateikimo sąlygos, ji apie tai informuoja Agentūrą.

4. Jei deklaracija pateikiama 15 straipsnio b punkte nurodytu atveju arba jei Komisija informuoja Agentūrą pagal 3 dalį, Agentūra tą informaciją skelbia viešai elektroninėmis priemonėmis, nurodydama atitinkamą medžiagos ir produktų tipo derinį. Šio reglamento taikymo tikslais informacijos paskelbimas pagal Reglamento (EB) Nr. 1451/2007 3a straipsnio 3 dalį laikomas paskelbimu pagal šią dalį.

5. Per 6 mėnesius nuo 4 dalyje nurodyto informacijos paskelbimo datos bet koks asmuo, suinteresuotas pateikti pranešimą dėl medžiagos ir produktų tipo derinio, gali tai padaryti pagal 17 straipsnį.

6. 15 straipsnio a ir c punktuose nurodytais atvejais laikoma, kad dalyvis pateikė pranešimą apie medžiagos ir produktų tipo derinį, ir todėl papildomo pranešimo apie jį teikti nereikia, jei išpildytos šios sąlygos: a) aptariama veiklioji medžiaga jau yra įtraukta į peržiūrėjimo programą; b) viename vertinančiajai valstybei narei pateiktame dokumentų rinkinyje jau yra visi tam produktų tipui įvertinti reikiami duomenys; c) tą dokumentų rinkinį pateikęs dalyvis išreiškia susidomėjimą rūpintis to medžiagos ir produktų tipo derinio patvirtinimu.

17 straipsnis

Pranešimo teikimo tvarka

▼M1

1. Pranešimai pagal 14 straipsnio 2 dalį arba 16 straipsnio 5 dalį Agentūrai teikiami per registrą.

▼B

2. Pranešimas teikiamas IUCLID formatu. Jame pateikiama I priede nurodyta informacija.

3. Jei II priede aptariamai medžiagai dar nėra nurodyta vertinančioji kompetentinga institucija, pranešėjas Agentūrai nurodo savo pasirinktos kompetentingos institucijos, kuri paskirta pagal Reglamento (ES) Nr. 528/2012 81 straipsnį, pavadinimą ir pateikia rašytinį patvirtinimą, kad ta kompetentinga institucija sutinka įvertinti jo dokumentų rinkinį.

4. Gavusi tokį pranešimą Agentūra apie jį informuoja Komisiją, o pranešėją – apie mokesčius, mokėtinus pagal Reglamentą (ES) Nr. 564/2013. Jei per 30 dienų nuo tokios informacijos gavimo pranešėjas mokesčio nesumoka, Agentūra pranešimą atmeta ir apie tai informuoja pranešėją ir Komisiją.

5. Gavusi sumokėtus mokesčius Agentūra per 30 dienų patikrina, ar pranešimas atitinka 2 dalyje nurodytus reikalavimus. Jeigu pranešimas neatitinka šių reikalavimų, Agentūra pranešėjui suteikia 30 dienų laikotarpį, per kurį jis pranešimą papildo arba pataiso. Pasibaigus minėtam 30 dienų laikotarpiui, Agentūra per 30 dienų arba pareiškia, kad pranešimas atitinka 2 dalies reikalavimus, arba pranešimą atmeta ir apie tai praneša pranešėjui bei Komisijai.

6. Pagal 4 arba 5 dalį Agentūros priimti sprendimai gali būti apskundžiami vadovaujantis Reglamento (ES) Nr. 528/2012 77 straipsniu.

7. Jeigu pranešimas atitinka 5 dalies reikalavimus, Agentūra nedelsdama: ▼M1 a) registre atnaujina informaciją apie dalyvio tapatybę ir prireikus apie medžiagos tapatumą, jei pranešimas pateiktas pagal 14 straipsnio 2 dalį; ▼B b) informuoja Komisiją apie atitiktį, jei pranešimas pateiktas pagal 16 straipsnio 5 dalį.

18 straipsnis

Įtraukimas į peržiūrėjimo programą

Jei laikoma, kad apie medžiagos ir produktų tipo derinį pranešta pagal 16 straipsnio 6 dalį, arba jei Agentūra informuoja Komisiją apie atitiktį pagal 17 straipsnio 7 dalies b punktą, Komisija įtraukia medžiagos ir produktų tipo derinį į peržiūrėjimo programą.

19 straipsnis

Informavimas apie medžiagas, kurių patvirtinimu pagal peržiūrėjimo programą niekas nebesirūpina

Jei per 16 straipsnio 5 dalyje nurodytą laikotarpį negaunama jokio pranešimo arba jei tame straipsnyje nurodytas pranešimas buvo gautas, bet po to Agentūros atmestas pagal 17 straipsnio 4 arba 5 dalį, Agentūra per registrą apie tai informuoja valstybes nares ir tą informaciją paskelbia elektroniniu būdu.

20 straipsnis

Komisijos sprendimai dėl medžiagų, kurių patvirtinimu pagal peržiūrėjimo programą niekas nebesirūpina

Toliau nurodytais atvejais Komisija parengia nepatvirtinimo sprendimo pagal Reglamento (ES) Nr. 528/2012 89 straipsnio 1 dalies trečią pastraipą projektą:

a) kai Agentūra informuoja Komisiją apie visų dalyvių pasitraukimą tinkamu laiku pagal šio reglamento 12 straipsnio 3 dalį;

▼M1

b) kai niekas nepateikia pranešimo iki šio reglamento 14 straipsnio 2 dalyje nustatyto termino arba kai toks pranešimas buvo pateiktas ir atmestas pagal 17 straipsnio 4 arba 5 dalį;

c) kai pranešimas buvo pateiktas iki šio reglamento 14 straipsnio 2 dalyje nustatyto termino ir nustatyta, kad jis atitinka 17 straipsnio 5 dalies reikalavimus, tačiau pranešime nurodyta medžiagos tapatybė apima tik dalį esamos medžiagos tapatybės, nurodytos šio reglamento II priede.

▼B

Pirmos dalies c punkte nurodytu atveju sprendimo dėl nepatvirtinimo projektas taikomas bet kuriai medžiagai, kuri įtraukta į šio reglamento II priedą kaip esama medžiaga, tačiau ne pranešime arba patvirtinimo sprendime nurodytai medžiagai.







4 SKYRIUS

PEREINAMOJO LAIKOTARPIO PRIEMONĖS

21 straipsnis

15 straipsnyje nurodytoms medžiagoms taikomos pereinamojo laikotarpio priemonės

1. Valstybė narė gali toliau taikyti savo dabartinę sistemą arba praktiką, pagal kurią rinkai tiekiamas ir naudojamas biocidinis produktas, kurį sudaro 15 straipsnio b ir c punktuose nurodyta esama veiklioji medžiaga, kuriame yra tos veikliosios medžiagos arba ta medžiaga susidaro naudojant tą produktą. Tokiais atvejais: a) praėjus 24 mėnesiams po šio reglamento įsigaliojimo toks biocidinis produktas rinkai nebegali būti teikiamas; b) esamas biocidinio produkto atsargas galima naudoti iki 30 mėnesių po šio reglamento įsigaliojimo dienos;

2. Valstybė narė gali toliau taikyti savo dabartinę sistemą arba praktiką, pagal kurią rinkai tiekiamas ir naudojamas biocidinis produktas, kurį sudaro 15 straipsnio a punkte nurodyta esama veiklioji medžiaga, kuriame yra tos veikliosios medžiagos arba ta medžiaga susidaro naudojant tą produktą. Tokiais atvejais: a) toks biocidinis produktas rinkai nebegali būti teikiamas praėjus 24 mėnesiams po vienos iš toliau nurodytų datų, nelygu kuri iš jų yra vėlesnė: i) šio reglamento įsigaliojimo dienos; ii) pranešimo pateikimo arba sprendimo arba rekomendacijų, nurodytų 15 straipsnio a punkte, paskelbimo dienos. b) Esamas biocidinio produkto atsargas galima naudoti iki 30 mėnesių po vienos iš toliau nurodytų datų, nelygu kuri iš jų yra vėlesnė: i) šio reglamento įsigaliojimo dienos; ii) pranešimo pateikimo arba sprendimo arba rekomendacijų, nurodytų 15 straipsnio a punkte, paskelbimo dienos.

3. Valstybė narė gali toliau taikyti savo dabartinę sistemą arba praktiką, pagal kurią rinkai tiekiamas ir naudojamas biocidinis produktas, kurį sudaro esama veiklioji medžiaga, dėl kurios naudojimo tam tikro tipo produktams Agentūra paskelbė informaciją pagal 16 straipsnio 4 dalį, kuriame yra tos veikliosios medžiagos arba ta medžiaga susidaro naudojant tą produktą. Tokiais atvejais: a) toks biocidinis produktas rinkai nebegali būti teikiamas praėjus 12 mėnesių po tos dienos, kai Agentūra elektroniniu būdu paskelbia 19 straipsnyje minimą informaciją, ir b) esamas biocidinio produkto atsargas galima naudoti iki 18 mėnesių po tos informacijos paskelbimo dienos.

22 straipsnis

Būtiniausios reikmės

1. Nepažeidžiant Reglamento (ES) Nr. 528/2012 55 straipsnio 1 dalies nuostatų, per 18 mėnesių nuo sprendimo nepatvirtinti esamos veikliosios medžiagos dienos, jei valstybė narė mano, kad ta veiklioji medžiaga yra būtina dėl vienos iš priežasčių, nurodytų Reglamento (ES) Nr. 528/2012 5 straipsnio 2 dalies pirmos pastraipos b arba c punktuose, ji gali Komisijai pateikti pagrįstą prašymą padaryti minėto reglamento 89 straipsnio 2 dalies antros pastraipos nuostatos taikymo išimtį.

2. Prašančioji valstybė narė pagrįstą prašymą per registrą pateikia Agentūrai. Jei prašyme yra konfidencialios informacijos, prašančioji valstybė narė kartu pateikia nekonfidencialią versiją.

3. Prašymą arba atitinkamais atvejais jo nekonfidencialią versiją Agentūra paskelbia viešai elektroninėmis priemonėmis. Valstybės narės arba bet kuris kitas asmuo per 60 dienų nuo paskelbimo gali pateikti savo pastabas.

4. Atsižvelgdama į gautas pastabas, Komisija gali suteikti Reglamento (ES) Nr. 528/2012 89 straipsnio 2 dalies antros pastraipos nuostatos taikymo išimtį, kuria leidžiama prašančiosios valstybės narės rinkai teikti biocidinius produktus, kurie sudaryti iš tos medžiagos, kurių sudėtyje yra tos medžiagos arba kuriuos naudojant susidaro ta medžiaga, ir juos naudoti toje valstybėje narėje pagal nacionalines taisykles ir laikantis 5 dalies sąlygų bei visų kitų Komisijos nustatytų sąlygų.

5. Valstybė narė, kuriai suteikiama išimtis: a) užtikrina, kad atitinkami biocidiniai produktai būtų naudojami tik tais atvejais, kai tenkinamos 1 dalies sąlygos, ir tik tol, kol minėtos sąlygos yra tenkinamos; b) nustato tinkamas rizikos mažinimo priemones, kad užtikrintų, jog žmonėms, gyvūnams ir aplinkai būtų padarytas kuo mažesnis poveikis; c) užtikrina, kad būtų ieškoma pakaitalų arba kad likus pakankamai laiko iki išimties galiojimo pabaigos būtų rengiama veikliosios medžiagos patvirtinimo paraiška, kuri turi būti pateikta pagal Reglamento (ES) Nr. 528/2012 7 straipsnį.







5 SKYRIUS

BAIGIAMOSIOS NUOSTATOS

23 straipsnis

Panaikinimas

Reglamentas (EB) Nr. 1451/2007 panaikinamas.

Nuorodos į tą reglamentą laikomos nuorodomis į šį reglamentą.

24 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse.









I PRIEDAS

Reikalavimai dėl pranešimuose pagal 17 straipsnį pateikiamos informacijos

Pagal 17 straipsnį pateikiamame pranešime turi būti pateikiama bent tokia informacija:

1) įrodymas, kad medžiaga yra esama veiklioji medžiaga, kaip apibrėžta Reglamento (ES) Nr. 528/2012 3 straipsnio 1 dalies d punkte;

2) nurodomas produktų tipas (-ai), dėl kurio (-ių) teikiamas pranešimas;

3) informacija apie visus užsakytus tyrimus, susijusius su patvirtinimo arba įrašymo į Reglamento (ES) Nr. 528/2012 I priedą paraiška, taip pat numatoma tyrimų pabaigos data;

4) atskiruose skirsniuose nurodyta informacija: a) apie chemines medžiagas pateikiama Reglamento (ES) Nr. 528/2012 II priedo 1 antraštinės dalies lentelės 1 ir 2 skirsniuose ir 7 skirsnio 1–5 punktuose nurodyta informacija; b) apie mikroorganizmus pateikiama Reglamento (ES) Nr. 528/2012 II priedo 2 antraštinės dalies lentelės 1 ir 2 skirsniuose ir 6 skirsnio 1–4 punktuose nurodyta informacija;

5) jei pranešimas buvo pateiktas 15 straipsnio a punkte nurodytu atveju, pateikiamas įrodymas, kad medžiaga buvo rinkoje kaip biocidinio produkto, priskiriamo atitinkamam produktų tipui, veiklioji medžiaga pranešimo pateikimo arba sprendimo ar tame punkte nurodytų gairių paskelbimo dieną.

▼M4









II PRIEDAS

MEDŽIAGOS IR PRODUKTO TIPO DERINIAI, ĮTRAUKTI Į PERŽIŪROS PROGRAMĄ 2022 M. KOVO 17 D.

Veikliosios medžiagos ir produkto tipo deriniai, kurių patvirtinimu buvo rūpinamasi 2022 m. kovo 17 d., išskyrus bet kokias kitas nanomedžiagas, kurios nėra aiškiai nurodytos 1017 įraše, ir išskyrus bet kokią in situ gautą veikliąją medžiagą, nebent būtų aiškiai nurodyta ir pateikta nuoroda į pirmtaką (-us), kurio (-ių) patvirtinimu rūpinamasi







Įrašo numeris Cheminės medžiagos pavadinimas Ataskaitą rengianti valstybė narė EB numeris CAS numeris 1 2 3 4 5 6 7 8 9 10 11 12 13 17 18 19 21 22 1 Formaldehidas DE 200–001–8 50–00–0 x 9 Bronopolis ES 200–143–0 52–51–7 x x x x x 36 Etanolis EL 200–578–6 64–17–5 x x x 37 Skruzdžių rūgštis BE 200–579–1 64–18–6 x x x x x 1025 Peroksiskruzdžių rūgštis, gauta iš skruzdžių rūgšties ir vandenilio peroksido BE x x x x 43 Salicilo rūgštis NL 200–712–3 69–72–7 x x x 52 Etileno oksidas NO 200–849–9 75–21–8 x 69 Glikolio rūgštis NL 201–180–5 79–14–1 x x x 1026 Peroksiacto rūgštis, gauta iš tetraacetiletilendiamino (TAED) ir vandenilio peroksido AT x 1027 Peroksiacto rūgštis, gauta iš 1,3-diacetiloksipropan-2-ilacetato ir vandenilio peroksido AT x 71 L-(+)-pieno rūgštis DE 201–196–2 79–33–4 x 79 (2R,6aS,12aS)-1,2,6,6a,12,12a-heksahidro-2-izopropenil-8,9-dimetoksichromen[3,4-b]furo[2,3-h]chromen-6-onas (rotenonas) PL 201–501–9 83–79–4 x 85 Simklozenas DE 201–782–8 87–90–1 x x x x x 92 Bifenil-2-olis ES 201–993–5 90–43–7 x x x 113 3-fenil-propen-2-alis (cinamono aldehidas) PL 203–213–9 104–55–2 x 117 Geraniolis FR 203–377–1 106–24–1 x x 122 Glioksalis FR 203–474–9 107–22–2 x x x 133 Heksa-2,4-dieno rūgštis (sorbo rūgštis) DE 203–768–7 110–44–1 x 171 2-fenoksietanolis IT 204–589–7 122–99–6 x x x x x 180 Natrio dimetilarsinatas (natrio kakodilatas) PT 204–708–2 124–65–2 x 185 Natrio tozilchloramidas (chloraminas T) ES 204–854–7 127–65–1 x x x x 187 Kalio dimetilditiokarbamatas SE 204–875–1 128–03–0 x x x 188 Natrio dimetilditiokarbamatas SE 204–876–7 128–04–1 x x x 227 2-tiazol-4-il-1H-benzoimidazolas (tiabendazolas) ES 205–725–8 148–79–8 x x x 235 Diuronas DK 206–354–4 330–54–1 x x 239 Cianamidas DE 206–992–3 420–04–2 x x 283 Terbutrinas SK 212–950–5 886–50–0 x x x 292 (1,3,4,5,6,7-heksahidro-1,3-diokso-2H-izoindol-2-il)metil-(1R-trans)-2,2-dimetil-3-(2-metilprop-1-enil)ciklopropankarboksilatas (d-tetrametrinas) DE 214–619–0 1166–46–7 x 321 Monolinuronas HU 217–129–5 1746–81–2 x 330 N-(3-aminopropil)-N-dodecilpropan-1,3-diaminas (diaminas) PT 219–145–8 2372–82–9 x x x x x x x x 336 2,2’-ditiobis[N-metilbenzamidas] (DTBMA) PL 219–768–5 2527–58–4 x 339 1,2-benzizotiazol-3(2H)-onas (BIT) ES 220–120–9 2634–33–5 x x x x x x 341 2-metil-2H-izotiazol-3-onas (MIT) SI 220–239–6 2682–20–4 x 346 Natrio dichlorizocianurato dihidratas DE 220–767–7 51580–86–0 x x x x x 345 Troklozennatris DE 220–767–7 2893–78–9 x x x x x 348 Mecetronio etilsulfatas (MES) PL 221–106–5 3006–10–8 x 359 Iš (etilendioksi)dimetanolio (etilenglikolio ir paraformaldehido reakcijos produkto (EGForm)) išskirtas formaldehidas PL 222–720–6 3586–55–8 x x x x 365 Piridin-2-tiolio 1-oksido natrio druska (natrio piritionas) SE 223–296–5 3811–73–2 x x x x x x 368 Metenamino 3-chloralilchloridas (CTAC) PL 223–805–0 4080–31–3 x x x 377 2,2’,2“-(heksahidro-1,3,5-triazin-1,3,5-triil)trietanolis (HHT) PL 225–208–0 4719–04–04 x x x x 382 Tetrahidro-1,3,4,6-tetrakis(hidroksimetil)imidazo[4,5-d]imidazol-2,5(1H,3H)-dionas (TMAD) ES 226–408–0 5395–50–6 x x x x 392 Metileno ditiocianatas FR 228–652–3 6317–18–6 x 393 1,3-bis(hidroksimetil)-5,5-dimetilimidazolidin-2,4-dionas (DMDMH) PL 229–222–8 6440–58–0 x x 397 Didecildimetilamonio chloridas (DDAC) IT 230–525–2 7173–51–5 x x x x x x 401 Sidabras SE 231–131–3 7440–22–4 x x x x 405 Sieros dioksidas, gautas deginant sierą DE x 424 Aktyvusis bromas, gautas iš natrio bromido ir natrio hipochlorito NL x x x 1030 Aktyvusis bromas, gautas iš natrio bromido ir kalcio hipochlorito NL x x x 1031 Aktyvusis bromas, gautas iš natrio bromido ir chloro NL x x x 1032 Aktyvusis bromas, gautas elektrolizės būdu iš natrio bromido NL x x x 1033 Aktyvusis bromas, gautas iš hipobromito rūgšties, karbamido ir bromkarbamido NL x x 1034 Aktyvusis bromas, gautas iš natrio hipobromito, N-bromsulfamato ir sulfamo rūgšties NL x 434 Tetrametrinas DE 231–711–6 7696–12–0 x 439 Vandenilio peroksidas FI 231–765–0 7722–84–1 x x 1036 Iš natrio peroksokarbonato išskirtas vandenilio peroksidas FI x x 444 7a-etildihidro-1H,3H,5H-oksazol[3,4-c]oksazolas (EDHO) PL 231–810–4 7747–35–5 x x 450 Sidabro nitratas SE 231–853–9 7761–88–8 x 453 Dinatrio peroksodisulfatas PT 231–892–1 7775–27–1 x 432 Iš natrio hipochlorito išskirtas aktyvusis chloras IT x x 455 Iš kalcio hipochlorito išskirtas aktyvusis chloras IT x 457 Iš chloro išskirtas aktyvusis chloras IT x 458 Monochloraminas, gautas iš amonio sulfato ir chloro šaltinio FR x x 1016 Sidabro chloridas SE 232–033–3 7783–90–6 x x x x x 1076 Sidabro polietilenimino chloridas SE x x x 491 Chloro dioksidas DE 233–162–8 10049–04–4 x x x x x x 1037 Chloro dioksidas, gautas iš natrio chlorito elektrolizės būdu PT x x x x x x 1038 Chloro dioksidas, gautas iš natrio chlorito rūgštinant PT x x x x x x 1039 Chloro dioksidas, gautas iš natrio chlorito oksidacijos būdu PT x x x x x x 1040 Chloro dioksidas, gautas iš natrio chlorato ir vandenilio peroksido pridėjus stiprios rūgšties PT x x x x 494 2,2-dibrom-2-cianacetamidas (DBNPA) DK 233–539–7 10222–01–2 x x x x x 1022 Dialiuminio chlorido pentahidroksidas NL 234–933–1 12042–91–0 x 1075 Aliuminio trihidroksido, druskos rūgšties, aliuminio ir vandens reakcijos produktai NL x 515 Bromidu aktyvintas chloraminas (BAC), gautas iš pirmtakų – amonio bromido ir natrio hipochlorito SE x x 522 Cinko piritionas SE 236–671–3 13463–41–7 x x x x x x 524 Dodecilguanidino monohidrochloridas ES 237–030–0 13590–97–1 x x 529 Aktyvusis bromas, gautas iš bromo chlorido NL x 531 (Benziloksi)metanolis AT 238–588–8 14548–60–8 x x 550 D-gliukono rūgšties ir N,N″-bis(4-chlorfenil)-3,12-diimino-2,4,11,13- tetraazatetradekandiamidino junginys (2:1) (CHDG) PT 242–354–0 18472–51–0 x x x 554 p-[(dijodmetil)sulfonil]toluenas CH 243–468–3 20018–09–1 x x x x 559 (Benzotiazol-2-iltio)metiltiocianatas (TCMTB) NO 244–445–0 21564–17–0 x x 562 2-metil-4-okso-3-(prop-2-inil)ciklopent-2-en-1-il-2,2-dimetil-3-(2-metilprop-1-enil)ciklopropankarboksilatas (praletrinas) EL 245–387–9 23031–36–9 x 566 Paraformaldehido ir 2-hidroksipropilamino (santykis 1:1) reakcijos produktai (HPT) AT x x x x 571 2-oktil-2H-izotiazol-3-onas (OIT) FR 247–761–7 26530–20–1 x x x x x x 577 Dimetiloktadecil[3-(trimetoksisilil)propil]amonio chloridas ES 248–595–8 27668–52–6 x x x 588 Bromchlor-5,5-dimetilimidazolidin-2,4-dionas (BCDMH) NL 251–171–5 32718–18–6 x x x 590 3-(4-izopropilfenil)-1,1-dimetilkarbamidas (izoproturonas) DE 251–835–4 34123–59–6 x x 599 S-[(6-chlor-2-oksooksazol[4,5-b]piridin-3(2H)-il)metil]-O,O-dimetiltiofosfatas (azametifosas) IT 252–626–0 35575–96–3 x 608 Dimetiltetradecil[3-(trimetoksisilil)propil]amonio chloridas PL 255–451–8 41591–87–1 x 1045 Hidratuotas ciklinis citrininių korimbijų (Eucalyptus citriodora) aliejus CZ 1245629–80–4 x 1046 Frakcionuotas hidratuotas ciklinis svaigiųjų citrinžolių (Cymbopogon winterianus) aliejus CZ nėra nėra x 619 3-jod-2-propinilbutilkarbamatas (IPBC) DK 259–627–5 55406–53–6 x x x 620 Tetrakis(hidroksimetil)fosfonio sulfatas (2:1) (THPS) MT 259–709–0 55566–30–8 x x x 648 4,5-dichlor-2-oktilizotiazol-3-(2H)-onas (4,5-dichlor-2-oktil-2H-izotiazol-3-onas (DCOIT)) NO 264–843–8 64359–81–5 x x x x 656 Paraformaldehido ir 2-hidroksipropilamino (santykis 3:2) reakcijos produktai (MBO) AT x x x x x 667 Alkil (C12–18) dimetilbenzilamonio chloridas (ADBAC (C12–18)) IT 269–919–4 68391–01–5 x x x x x x x x 671 Alkil (C12–16) dimetilbenzilamonio chloridas (ADBAC/BKC (C12–C16)) IT 270–325–2 68424–85–1 x x x x x x 673 Didecildimetilamonio chloridas (DDAC (C8–10)) IT 270–331–5 68424–95–3 x x x x x x x x 690 Ketvirtiniai amonio junginiai, benzil-C12–18-alkildimetil-, druskos su 1,2-benzizotiazol-3(2H)-on-1,1-dioksidu (1:1) (ADBAS) MT 273–545–7 68989–01–5 x x 691 Natrio N-(hidroksimetil)glicinatas AT 274–357–8 70161–44–3 x 693 Pentakalio bis(peroksimonosulfato) bis(sulfatas) (KPMS) SI 274–778–7 70693–62–8 x x x x 939 Aktyvusis chloras, gautas elektrolizės būdu iš natrio chlorido SK x 1049 Aktyvusis chloras, gautas iš natrio chlorido ir pentakalio bis(peroksimonosulfato) bis(sulfato) SI x x x x 1050 Aktyvusis chloras, gautas elektrolizės būdu iš jūros vandens (natrio chlorido) FR x 1051 Aktyvusis chloras, gautas elektrolizės būdu iš magnio chlorido heksahidrato ir kalio chlorido FR x 1054 Aktyvusis chloras, gautas elektrolizės būdu iš natrio N-chlorsulfamato SI x x x 701 Divandenilio bis[monoperoksiftalato (2-)-O1,OO1]magnezatas(2-) (MMPP) PL 279–013–0 84665–66–7 x 1024 Indinių nimbamedžių ekstraktas, gautas ekstrahavus šalto spaudimo Azadirachta Indica sėklų aliejų superkritiniu anglies dioksidu DE x 724 Alkil (C12–C14) dimetilbenzilamonio chloridas (ADBAC (C12–C14)) IT 287–089–1 85409–22–9 x x x x x x x x 725 Alkil (C12–C14) dimetil(etilbenzil)amonio chloridas (ADEBAC (C12–C14)) IT 287–090–7 85409–23–0 x x x x x x x x 1057 Chrysanthemum cinerariaefolium ekstraktas, gautas iš prasiskleidusių ir subrendusių Tanacetum cinerariifolium gėlių naudojant angliavandenilinį tirpiklį ES x x 1058 Chrysanthemum cinerariaefolium ekstraktas, gautas iš prasiskleidusių ir subrendusių Tanacetum cinerariifolium gėlių naudojant superkritinį anglies dioksidą ES x x 744 Levandų, Lavandula hybrida, ekstraktas / levandų aliejus PT 294–470–6 91722–69–9 x 779 Glutamo rūgšties ir N-(C12–C14-alkil)propilendiamino reakcijos produktai (glukoprotaminas) DE 403–950–8 164907–72–6 x x 785 6-(ftalimido)peroksiheksano rūgštis (PAP) IT 410–850–8 128275–31–0 x x 791 2-butil-benz[d]izotiazol-3-onas (BBIT) CZ 420–590–7 4299–07–04 x x x x x 792 Chloro dioksidas, gautas iš tetrachlordekaoksidų komplekso (TCDO) rūgštinant DE x x 811 Sidabro natrio vandenilio cirkonio fosfatas SE 422–570–3 265647–11–8 x x 797 Cis-1-(3-chloralil)-3,5,7-triaza-1-azoniaadamantano chloridas (cis CTAC) PL 426–020–3 51229–78–8 x x 1014 Sidabro ceolitas SE nėra nėra x x 152 5,5-dimetilhidantoino, 5-etil-5-metilhidantoino ir bromo bei chloro reakcijos produktai (DCDMH) NL nėra nėra x 459 Titano dioksido ir sidabro chlorido reakcijos masė SE nėra nėra x x x x x x x 777 5,5-dimetilhidantoino, 5-etil-5-metilhidantoino ir chloro reakcijos produktai (DCEMH) NL nėra nėra x 810 Sidabro fosfato stiklas SE nėra 308069–39–8 x x x 1077 Sidabro borofosfato stiklas SE x x x 1078 Sidabro fosfoborato stiklas SE x x x 824 Sidabro cinko ceolitas SE nėra 130328–20–0 x x x x 1013 Sidabro vario ceolitas SE nėra 130328–19–7 x x 1017 Sidabras, adsorbuotas ant silicio dioksido (kaip stabilios agregatinės būsenos nanomedžiaga su nanoskalės pirminėmis dalelėmis) SE nėra nėra x 854 (RS)-3-alil-2-metil-4-oksociklopent-2-enil-(1R,3R;1R,3S)-2,2-dimetil-3-(2-metilprop-1-enil)-ciklopropankarboksilatas (4 izomerų mišinys; 1R trans, 1R: 1R trans, 1S: 1R cis, 1R: 1R cis, 1S 4:4:1:1) (d-aletrinas) DE Augalų apsaugos produktas 231937–89–6 x 843 4-brom-2-(4-chlorfenil)-1-etoksimetil-5-trifluormetilpirol-3-karbonitrilas (chlorfenapiras) PT Augalų apsaugos produktas 122453–73–0 x 859 N-metilmetanamino (Einecs 204–697–4) ir (chlormetil)oksirano (Einecs 203–439–8) polimeras/polimerinis ketvirtinis amonio chloridas (PQ polimeras) HU Polimeras 25988–97–0 x x 869 α-[2-(didecilmetilamonio)etil]-ω-hidroksi-poli(oksi-1,2-etandiil)propanoatas (druska) (bardapas 26) IT Polimeras 94667–33–1 x x x 872 N-didecil-N-dipolietoksiamonio boratas/didecilpolioksetilamonio boratas (polimerinis betainas) EL Polimeras 214710–34–6 x 1070 Saldžiojo apelsino ekstr. Ekstraktyvai ir fiziškai modifikuoti jų dariniai – tinktūros, konkretai, absoliutai, eteriniai aliejai, dervingieji aliejai, terpenai, terpenų neturinčios frakcijos, distiliatai, likučiai ir kt., gaunami iš Citrus sinensis, Rutaceae. CH 232–433–8 8028–48–6 x 1071 Česnakų ekstr. Ekstraktyvai ir fiziškai modifikuoti jų dariniai – tinktūros, konkretai, absoliutai, eteriniai aliejai, dervingieji aliejai, terpenai, terpenų neturinčios frakcijos, distiliatai, likučiai ir kt., gaunami iš Allium sativum, Liliaceae. AT 232–371–1 8008–99–9 x 1072 Brendis Turi būti nustatyta nėra nėra x 1073 Žemės riešutų sviestas BE nėra nėra x 1074 Vario milteliai FR 231–159–6 7440–50–8 x

▼B









III PRIEDAS

Terminai







Produktų tipai Vertinimo ataskaitos pateikimo pagal 6 straipsnio 3 dalies b punktą terminas Nuomonės rengimo pradžios pagal 7 straipsnio 2 dalies b punktą terminas 8, 14, 16, 18, 19 ir 21 2015 12 31 2016 3 31 3, 4 ir 5 2016 12 31 2017 3 31 1 ir 2 2018 12 31 2019 3 31 6 ir 13 2019 12 31 2020 3 31 7, 9 ir 10 2020 12 31 2021 3 31 11, 12, 15, 17, 20 ir 22 2022 12 31 ►C1 2023 9 30 ◄